MK «Austli» (1917)

MK «Austli» var en motorkutter bygget i 1917. Den ble solgt til Hardanger Sunnhordlandske Dampskipsselskap (HSD) i 1920 som selskapets første motorfartøy. «Austli» gikk i lokalrutefart i Sunnhordland frem til 1948 da den ble solgt og tatt i bruk som fraktefartøy. Den ble slettet fra norsk register i 1975.

MK «Austli» 
 1917: Levert fra Gunvald Ottesen, Sagvåg på Stord som motorkutter «Austli» til Aanen Vikanes, Sagvåg. Kjenningsmål: 59’ x 15,7’ x 7,2’  Brt:33  Motor: 2syl 2tev Rap semidiesel 40bhk.
 1917: Solgt til H. W. Schaathun, Stavanger.
 April 1920: Solgt til Hardanger Søndhordlandske Dampskibsselskab, Bergen for kr.50 000 som selskapets første motorfartøy. Noe ombygd i Sagvåg. Passasjerinnredning.
 Juni 1920: Satt inn i ny supplerende lokalrute på Sunnhordland, hvor HSDs DS «Fjæra» gikk Sunnhordland lokalrute (Leirvik-Mosterhamn-Valevåg-Leirvik-Halsnøy-Sunde). Ruten ble godt mottatt av passasjerene, men ikke båten fordi den var for liten og gikk for sakte.
 1922: Ny motor montert.
 Oktober 1930: Eierselskapet oppdaterte navnet til Hardanger Sunnhordlandske Dampskipsselskap, Bergen.
 Mars 1948: Solgt til Ludvig Baardsen, Stord. HSD tok forbehold om å kunne leie båten tilbake for bruk i rutene ved behov.
 1950: Solgt til Lars Hetlelid, Sagvåg på Stord. Benyttet i fraktfart.
 1975: Slettet fra norsk register. Trolig solgt til Tyskland i 1974 for bruk som lystbåt.

Kilder
www.skipet.no / Per Alsaker
 / Sagvaagen Kystlag
 «Over Fjord og Fjell, HSD 1880-1980»  Bård Kolltveit  1980

Motorskip
Sjøfart i Vestland
HSD-skip
Fraktefartøy
Skip fra 1917
1917 i Norge
Skip bygget i Norge
Artikler i sjøfart-prosjektet